# Penc'herieg

Penc'herieg :
| An iliz katolik. ||
| Anv gallaouek | Piriac |
| Anv gallek (ofisiel) | Piriac-sur-Mer |
| Bro istorel | Bro-Naoned |
| Melestradurezh ||
| Departamant | Liger-Atlantel |
| Arondisamant | Sant-Nazer |
| Kanton | Gwenrann |
| Kod kumun | 44125 |
| Kod post | 44420 |
| Maer Amzer gefridi | Emmanuelle Dacheux 2023-2026 |
| Etrekumuniezh | Tolpad-kêrioù Kab Atlantel |
| Bro velestradurel | hini ebet |
| Lec'hienn Web | www.piriac.net |
| Poblañsouriezh ||
| Poblañs | 2 663 ann. (2020) |
| Stankter | 215 ann./km² |
| Douaroniezh ||
| Daveennoù lec'hiañ | 47° 22′ 51″ Norzh 2° 32′ 42″ Kornôg / 47.3808, -2.5450 |
| Uhelderioù | kreiz-kêr : 3 m bihanañ 0 m — brasañ 36 m |
| Gorread | 12,37 km² |
| Penc'herieg ||
| kemmañ |
Penc'herieg zo ur gumun vreizhat e Liger-Atlantel hag e Bro-Werrann, e gevred ar vro.

## Anv

* Erwan Vallerie (1995): Penceriac, 861; Penkeriac, 1084; Penkerac, Penheuryaco, 1112; Penchevriac, 1271; Pereac, 1287; Pehereac, XIVt; Pezerac, XVt; Pirihac en Guerande, XVIt; Pihiryat, XVIt; Pihiriac, 1566; Piriac, 1630; Pihiriac, 1731. Eus "penn" (Pen ar Ran) ha "Cariacus", anv un den roman.

## Ardamezioù

"En sabel e sourin en aour"

## Istor
### Dispac'h Gall

* Krouet e voe kumun Pennc'herieg e 1790 diwar ar barrez katolik. Lakaet e voe e Kanton Mesker hag e Bann Gwenrann. E 1800 e voe lakaet en Arondisamant Savenneg. Lakaet e voe e Kanton Gwenrann e 1801 pa voe dilamet Kanton Mesker.

### XX$^{vet}$ kantved
#### Brezel-bed kentañ

* Mervel a reas 48 gwaz eus kumun Penc'herieg abalamour d'ar brezel hervez monumant ar re varv, da lavaret eo 3,33 % eus o foblañs e 1911.

#### Eil brezel-bed

* Mervel a reas eizh den eus ar gumun abalamour d'ar brezel hervez monumant ar re varv.
* D'an 29 a viz Even 1942 e kouezhas ur c'harr-nij (Stirling I marilhet W7539 ha kodet MG-K) eus aerlu ar Rouantelezh-Unanet (Royal Air Force) er mor nepell eus Penc'herieg; pevar nijour a varvas, tri anezhe a voe douaret e bered ar Baol, an hini all e Pennestin; an tri nijour all a voe tapet gant an Alamaned.
* D'an 23 a viz Du 1942 e kouezhas ur c'harr-nij B-17 eus aerlu SUA (United States Army Air Forces) e Penc'herieg; eizh nijour a voe lazhet, tapet e voe an daou all eus e baread gant an Alamaned.

#### Trevadennoù

* Brezel Aljeria: mervel a reas ur milour eus ar gumun d’an 31 a viz Gouhere 1957 hervez monumant ar re varv.

## Brezhoneg

* 1934-1936: ar c'huzul-kêr a savas a-du gant ar mennad skignet gant al luskad Ar Brezoneg er Skol (ABES) evit kelennadurezh ar brezhoneg er skol.

## Monumantoù ha traoù heverk

* Beg ar C'hastellig.
* Peulvan, e liorzh ar maerdi.
* Iliz katolik Sant Pêr en Ereoù, 1766.
* Chapel Sant Sebastian.
* Monumant ar re varv er vered, luc’hskeudenn.
* Plakennoù ar re varv en iliz katolik, luc’hskeudenn.

## Emdroadur ar boblañs abaoe 1793

* Andonioù : Cassini hag EBSSA

## Tud

* Henri Quilgars, (Gwenrann 1877 – Penc'herieg 1937), arkeologour hag istorour, bet Maer Penc'herieg er bloavezhioù 1930.
* Bet o vakañsiñ e Penc'herieg: ar skrivagnerien Émile Zola, Alphonse Daudet ha Gustave Flaubert, an aktour gall Jean-Paul Belmondo.

### Ardamezeg ar familhoù

| de Kermenguy Aotrounez Trévaly | En aour e gelenenn c'heotet diwriziet ha dizeliennet. |

## Daveoù ha notennoù

* ↑ Roadennoù ofisiel e lec'hienn an EBSSA
* ↑ Ernest Nègre, , Librairie Droz, 1990, p. 223.
* ↑ (fr)Cassini - EHESS - Fichenn kumun Pennc'herieg
* ↑ (fr)Les soldats de Loire Inférieure - Monumant ar re varv
* ↑ (fr)Memorial Genweb
* ↑ (fr)Pertes RAF
* ↑ (fr)Pertes USAAF
* ↑ (fr)Memorial Genweb
* ↑ (fr)Marsel Guieysse, La langue bretonne : ce qu'elle fut, ce qu'elle est, ce qui se fait pour elle et contre elle, pajenn 267, Kemper, Nouvelles Éditions bretonnes, 1936
* ↑ (fr)Memorial Genweb
* ↑ (fr)Memorial Genweb